इसको इस तरह से समझा जा सकता है कि यदि घर में सास और बहू एक साथ गर्भवती होती हैं अथवा एक साथ बच्चे को जन्म देती हैं तो उस घर से लक्ष्मी अर्थात् सम्पन्नता चली जाती है। देखा जाये तो इस कहावत के पीछे सत्यता भले ही न हो किन्तु एक प्रकार की सामाजिकता का संदेश अवश्य ही देती है। इसके माध्यम से समझाया गया है कि बहू के आने के बाद सास को संयमित जीवन-शैली अपनानी चाहिए और संतानोत्पत्ति से बचना चाहिए। इसी को लोक मर्यादा से सम्बद्ध कर इस कहावत को लोक विश्वास प्राप्त हुआ है।